open-index/open-wikipedia-markdown huggingface dataset:
Under the Greenwood Tree (albumi)

__NOTOC__
**Under the Greenwood Tree** on jazzyhtye Breadmachinen studioalbumi, joka julkaistiin keväällä 2007.

## Kappaleet
# Under the Greenwood Tree (säv. Antero Priha, san. William Shakespeare)
# 88 (säv. Priha)
# Enkeli (säv. Priha, san. Priha ja Roni Martin)
# Poppis (säv. Seppo Kantonen)
# You Say You Care (säv. Jule Styne ja Leo Robin, sov. Priha)
# I Was Born Yeasterday (säv. Ape Anttila)
# Hellsinki Street (säv. ja san. Priha)
# Sorry I'm Late (säv. Anttila)
# Time Remembered (säv. Bill Evans, sov. Priha)

## Kokoonpano

### Yhtye
* Antero Priha – trumpetti
* Seppo Kantonen – kosketinsoittimet
* Ape Anttila – basso
* Markku Ounaskari – rummut, cajon
* Ville Forss – kongat, bongot

### Tuotanto
* Teho Majamäki – tuottaja, äänittäjä, miksaaja
* Risto Hemmi – miksaaja
* Antero Priha – tuottaja
* Otto Donner – masteroija
* Jokudesign – design

### Vierailevat muusikot
* Ismo Alanko – laulu (kappale 1)
* Roni Martin – laulu (kappale 3)
* Tuomari Nurmio – laulu (kappale 7)
* Emma Salokoski – laulu (kappaleet 1, 5 ja 9)
* Heikki Keskinen – tenorisaksofoni (kappaleet 4–8)
* Ippe Kätkä – rummut (5 ja 7)
* Pentti Lahti – alttosaksofoni, huilu (kappaleet 3–4)
* Teho Majamäki – vibrafoni, udu, marimba, luupit, lyömäsoittimet (kappaleet 1, 2, 4, 5 ja 7)
* Mikko Mustonen – tuuba (kappaleet 2–3)
* Tapani Rinne – bassoklarinetti (kappaleet 1–2)
* Panu Syrjänen – baritoni- ja alttosaksofoni (kappaleet 5 ja 7)

## Lähteet
William King (kirjailija)

**William John King** (s. 1959) on skotlantilainen kirjailija. Hän opiskeli jonkin aikaa Edinburghin yliopistossa. Hän työskenteli eri ammateissa, kunnes tuli 1989 töihin Games Workshopille. Hän asui Prahassa, mutta muutti takaisin Skotlantiin 2006. King on kirjoittanut Warhammer-maailmaan sijoittuvaa Gotrek ja Felix -sarjaa, josta on suomennettu kaksi osaa.

## Suomennetut teokset

* Peikonsurma (sarja: Gotrekin ja Felixin tarina), Turku : Acalla 2001.
* Skaveninsurma (sarja: Gotrekin ja Felixin tarina), Turku : Acalla 2002.

## Aiheesta muualla
* Kotisivut
Tyreoglobuliini

**Tyreoglobuliini** eli tyroglobuliini (TG) on 132 tyrosiinimolekyylistä ja noin 40-kertaisesta määrästä muita aminohappoja muodostunut proteiini, jota esiintyy elimistössä ainoastaan kilpirauhasessa. Tyreoglobuliini toimii kilpirauhashormonien, tyroksiinin ja trijodityroniinin, varastona ja lähtöaineena.

Kilpirauhasen follikulaarisolut syntetisoivat tyreoglobuliinin, joka kuljetetaan ulos solusta kilpirauhasfollikkeliin. Siihen liitetään jodia.  Tätä reaktiota katalysoi tyroperoksidaasi, joka muuttaa jodidi-ionit jodiatomeiksi vetyperoksidin avulla ja liittää ne tyrosiinitähteisiin. 

Kun kilpirauhashormoneja tarvitaan verenkierrossa, siirretään tyreoglobuliini takaisin kilpirauhasen soluihin endosytoosilla. Solussa endosomi fuusioituu lysosomin kanssa ja lysosomaaliset entsyymit pilkkovat tyroglobuliinista tyroksiini- ja trijodityroniinmolekyylejä, jotka siirtyvät verenkiertoon.

Kolloidiin varastoituneet tyreoglobuliinit kattavat muutaman kuukauden kilpirauhashormonien tarpeen.

## Lähteet
Shawn McEachern

**Shawn McEachern** (s. 28. helmikuuta 1969 Waltham, Massachusetts, Yhdysvallat) on yhdysvaltalainen entinen jääkiekkoilija. Pelipaikaltaan hän oli vasen laitahyökkääjä. 

## Ura
### Seurajoukkue
McEachern pelasi NHL:ssä yhteensä 911 runkosarjaottelua tehoin 256+323=579 ja 97 playoff-ottelua tehoin 12+25=37. Hän voitti urallaan Stanley Cupin 1992 Pittsburgh Penguinsissa.

NHL:n työsulun aikana 1994–1995 McEachern pelasi Kiekko-Espoossa, jossa teki 8 ottelussa 1+3=4. Toisella työsulkukaudella 2004–2005 hän pelasi 6 ottelua Elitserienin Malmö Redhawksissa. 

Uransa viimeisellä kaudella 2005–2006 Boston Bruins asetti hänet waivers-listalle ja mikään NHL-joukkue ei näin ollen napannut kokenutta yhdysvaltalaista.

### Maajoukkue
McEachern edusti Yhdysvaltoja vuoden 1991 MM-kisoissa ja vuoden 1992 olympialaisissa sekä vuoden 1996 maailmancupissa, jonka Yhdysvallat voitti.

## Tilastot

## Lähteet
* 
* 
*Profiili Jatkoajan sivuilla
Józef Elsner

**Józef Ksawery Elsner** (1. kesäkuuta 1769 – 18. huhtikuuta 1854) oli saksalainen kapellimestari ja säveltäjä, joka julkaisi mm. 19 sinfoniaa sekä 105 kirkkosävellystä. Hän työskenteli kapellimestarina Varsovan teatterissa vuodesta 1799 ja opetti Frédéric Chopinia. Vuonna 1816 hän perusti laulu- ja lausuntakoulun, josta vuonna 1821 kehittyi Varsovan konservatorio.

## Lähteet
Ignacy Feliks Dobrzyński

**Ignacy Feliks Dobrzyński** (15. helmikuuta 1807 – 9. lokakuuta 1867) oli puolalainen säveltäjä ja pianisti. Hän opiskeli Józef Elsnerin johdolla.

Dobrzyński loi monipuolisen tuotannon, johon kuuluu muun muassa lauluja, ooppera, pianokappaleita, kamarimusiikkia ja sinfonioita.
Luonnonhistoria

**Luonnonhistoria** on poikkitieteellinen tutkimusala, joka tutkii luontoa ja sen historiaa. Se voidaan käsittää myös suppeammin siten, että luonnonhistoriassa ollaan kiinnostuneita vain eliöistä (bakteerit, arkit, sienet, eläimet, kasvit) ja niiden kehityshistoriasta. Näin määriteltynä se liittyisi vahvimmin biologiaan. Luonnonhistoria voidaan kuitenkin määritellä laajemmin, jolloin sen piiriin kuuluvat myös geologian, paleontologian, meteorologian, kemian ja jopa astrofysiikan tutkimuskohteet. Luonnonhistoria voidaan määritellä myös muilla tavoin, mutta joka tapauksessa termi on hyvin laaja-alainen. Luonnonhistorian tutkijoita kutsutaan *naturalisteiksi*. Termi liittyy hyvin läheisesti luonnontieteeseen. Luonnonhistoria oli myös suomalaisen peruskoulun nykyisin ympäristöopin ja biologian nimellä tunnetun oppiaineen alkuperäinen nimi. 

## Lähteet
Jeff Hamilton (jääkiekkoilija)

**Jeffrey Hamilton** (s. 4. syyskuuta 1977 Englewood, Ohio, Yhdysvallat) on yhdysvaltalainen uransa päättänyt jääkiekkoilija. Hän voitti keväällä 2011 Suomen-mestaruuden. Hänet valittiin kolmesti yliopistourallaan NCAA:n tähdistöjoukkueeseen ja kerran hän on voittanut AHL:n maalikuninkuuden.

## Ura
### Seuraura
Hamilton pelasi kaudet 1996–2001 NCAA:n Yalen yliopiston joukkueessa. Kaudella 1999–2000 Hamilton sai jo toisessa ottelussa vatsavamman, jonka takia palasi kaukaloihin vasta seuraavalla kaudella. Hamiltonin viides kausi Yalessa olikin hänen parhaansa. Hän oli yliopistosarjojen paras pelaaja. Hamilton teki Yalen aikanaan yhteensä 80 maalia, joka on joukkueen kaikkien aikojen ennätys.

Kauden 2001–2002 alussa Hamilton oli New York Rangersin harjoitusleirillä ja pelasi muutaman harjoituspelin farmijoukkue Hartford Wolf Packin riveissä. Hän tuli kuitenkin lokakuussa Suomeen SM-liigajoukkue Kärppien testiin. Hamilton oli runkosarjassa Kärppien paras maalintekijä. Kauden loppupuolella ja pudotuspeleissä Hamiltonin otteet heikkenivät, ja hän sai potkut kesken pudotuspelien.

Ensimmäisen NHL-sopimuksensa Hamilton teki New York Islandersin kanssa kesällä 2002. Hän pelasi kauden 2002–2003 NY Islandersin farmijoukkueessa Bridgeport Sound Tigersissa. Seuraavalla kaudella Hamilton pelasi yhden NHL-ottelun, mutta farmissa hän voitti Willie Marshall Awardin AHL:n parhaana maalintekijänä. Hamilton teki AHL:ssa 43 maalia 67 ottelussa. Hänet valittiin kauden päätteeksi myös AHL:n tähdistökentälliseen. Seuraavan kauden Hamilton pelasi AHL-joukkue Hartford Wolf Packiin.

Kaudeksi 2005–2006 Hamilton siirtyi Venäjän pääsarjaan Kazaniin, jossa pelasi kahdeksan peliä ilman tehomerkintöjä. Hänet vapautettiin sopimuksestaan lokakuun lopulla, ja hän teki tämän jälkeen loppukauden kattavan sopimuksen NY Islandersin kanssa. Hamilton siirtyi kaudeksi 2006–2007 Chicago Blackhawksiin, jossa pelasi ensimmäisen täyden NHL-kautensa. Hän oli Chicagon kolmanneksi paras pistemies 39 pisteellään. Kesällä 2007 Hamilton teki kahden vuoden sopimuksen Carolina Hurricanesin kanssa.

Carolinasa Hamilton tippui jälleen myös farmiin Albany River Ratsiin, ja kauden jälkeen Carolina osti Hamiltonin sopimuksen ulos. Hamilton teki kaudeksi 2008–2009 sopimuksen AHL-joukkue Chicago Wolvesin kanssa. Chicagossa Hamilton oli joukkueensa paras pistemies maaliskuussa, kun NHL-joukkue Toronto Maple Leafs osti hänet Chicagosta.

Elokuussa 2009 Hamilton siirtyi sveitsiläiseen HC Luganoon. Hän pelasi kauden piste per peli -tahdissa ja teki tehot 22+24=46. Lokakuussa 2010 Hamilton palasi SM-liigaan ja siirtyi HIFK:n riveihin. HIFK voitti keväällä Suomen-mestaruuden, mutta Hamilton ei pelannut pudotuspeleissä loukkaantumisen vuoksi. Hamilton päätti uransa kauden päätteeksi.

### Maajoukkueura

Hamilton on pelannut kerran Yhdysvaltain maajoukkueessa arvoturnauksessa. Hän edusti Yhdysvaltoja MM-kilpailuissa 2004. Yhdysvallat voitti kisoista pronssia.
## Tilastot

## Lähteet
*
*
*
### Viitteet
Markkinat (tapahtuma)

**Markkinat** sanan perinteisessä merkityksessä ovat määräpaikassa määräaikana, usein kerran tai kaksi kertaa vuodessa, ulkoilmassa pidettävä julkinen kaupankäyntitapahtuma.

## Markkinoiden historiaa

Markkinoilla oli Euroopassa keskiajalta 1800-luvulle saakka keskeinen merkitys kaupankäynnissä ja niihin matkustettiin usein pitkänkin matkan päästä. Alkujaan ne pidettiin monilla paikkakunnilla paikallisen suojeluspyhimyksen juhlapäivän tai kirkon vihkimisen muistopäivän yhteydessä, usein sitä edeltävänä tai seuraavana päivänä. 

Suomessa pidettiin aikoinaan kahdenlaisia markkinoita, yksityisiä ja vapaamarkkinoita. Kaupungeissa pidetyillä yksityisillä markkinoilla eivät muiden kaupunkien asukkaat saaneet harjoittaa kaupankäyntiä, vapaamarkkinoilla kaupankäynti oli vapaata. Yksityiset markkinat lakkautettiin vuonna 1788. Ne olivat erivapauksien myöntämisen myötä jo aiemmin käytännössä muuttuneet vapaamarkkinoiksi. Vapaamarkkinoita pidetään edelleen.  Markkinoiden aikana oli vuoden 1734 lain mukaan voimassa erityinen markkinarauha.

## Markkinat nykypäivänä
Kun teollistumisen myötä vakituiset kauppaliikkeet tulivat yhä yleisemmiksi, markkinat menettivät kuitenkin aikaisemmin keskeisen merkityksensä ja niille jäi käytännössä vain perinteisen kansanjuhlan luonne. Varsinkin 1900-luvun alkupuolella ne monilla paikkakunnilla lakkautettiin kokonaan, mutta viime vuosikymmeninä niitä on onnistuneesti elvytetty eri puolilla maata. 

Muutamat vanhat markkinat ovat erikoistuneet jonkin tietyn tavaralajin markkinoiksi, esimerkkinä Helsingissä 1700-luvulta saakka pidetyt syysmarkkinat, joista ovat saaneet alkunsa nykyiset Silakkamarkkinat. Monissa kaupungeissa järjestetään nykyään erilaisia vuodenaikamarkkinoita, jollaisia ovat esimerkiksi syksyllä sadonkorjuuaikaan järjestettävät maalaismarkkinat sekä jouluiset Tuomaan Markkinat. Uusi 2000-luvun ilmiö puolestaan ovat keskiaikatapahtumien yhteydessä pidettävät markkinat. 

Luettelo Suomessa vuosittain pidettävistä markkinoista julkaistaan muun muassa Yliopiston almanakassa.

## Markkinoita Suomessa

* Harjavallan markkinat 
* Jaakonmarkkinat
* Keuruun markkinat 
* Kristiinankaupungin markkinat 
* Helsingin silakkamarkkinat
* Turun keskiaikaiset markkinat

## Lähteet

## Aiheesta muualla

* Tori- ja markkinakaupan palvelukeskuksen sivut
Mary Thurman

**Mary Thurman** (27. huhtikuuta 1895 – 22. joulukuuta 1925) oli yhdysvaltalainen mykkäelokuvien näyttelijä. Hän esiintyi 1910-luvulta lähtien kaikkiaan kymmenissä elokuvissa. 

Thurman kuoli pesäkekeuhkokuumeeseen ollessaan vasta 30-vuotias.

## Aiheesta muualla

*
Ali Rıza Efendi

**Ali Rıza Efendi** (1839&ndash;1888) oli Turkin tasavallan perustajan Mustafa Kemal Atatürkin isä ja  Zübeyde Hanımin aviomies.

Ali Rıza Efendi syntyi Salonikissa nykyisen Kreikan Makedonian maakunnassa silloisessa Osmanien valtakunnassa. Ali Rıza Efendi työskenteli tullivirkailijana ja kuoli 1888 kun Kemal Atatürk oli 7-vuotias. Ali Rıza Efendin on väitetty olevan albaanitaustainen tai slaavilainen. Joidenkin lähteiden mukaan hänen perheensä olisi kotoisin Anatoliasta joka on pääasiassa turkkilaista seutua. 

Nykyisen Pohjois-Makedonian alueella sijaitsevassa Kodžadžikin kylässä on talo jota pidetään hänen sukunsa vanhana kotitalona. 

## Viitteet
Daniel Sikorski

**Daniel Sikorski** (s. 2. marraskuuta 1987 Waidhofen an der Thaya, Itävalta) on itävaltalainen jalkapalloilija, joka edustaa saksalaista Bayern Münchenia, jossa hän voitti kaudella 2008 liigamestaruuden.

## Lähteet
Jakobiittikapina (1715–1716)

**Jakobiittikapina** (1715–1716) pyrki nostamaan valtaan James Stuartin pääasiassa skotlantilaisten jakobiittien tuella. 

Kapinaa valmisteli Britannian maaperällä John Erskine, Marin jaarli. Erskine oli vannonut uskollisuutta Yrjö I:lle ja noussut ulkoministeriksi, mutta hänen stuartilaiset sympatiansa paljastuivat, ja hän menetti virkansa. Hän palasi Skotlantiin sukunsa maille Braemariin, kutsui klaanien päälliköt metsästysretkelle ja kertoi siirtyneensä avoimesti Stuartien tukijaksi. Skotlantilaiset lähtivät hyvin mukaan, mutta Walesissa ja Devonissa hallitus esti kapinaan yhtymisen, eikä Pohjois-Englannissa saatu toivottua tukea.

Laiva toi James Stuartin Ranskasta Peterheadiin, mutta hänkään ei kyennyt valamaan intoa taistelijoihin. Hän piti vähän aikaa hovia Sconessa Pertshiressä, ja palasi Ranskaan vieden Erskinen mukanaan 4. helmikuuta 1716.

Toinen jakobiittikapina tapahtui vuonna 1745.

## Lähteet
Kempeleen Pyrintö

**Voimistelu- ja Urheiluseura Kempeleen Pyrintö r.y.** on kempeleläinen vuonna 1926 perustettu urheiluseura. 

Seuran lajeina ovat hiihto, uinti, nyrkkeily ja salibandy. Nyrkkeilytoiminta aloitettiin syksyllä 1971 urheilutalon valmistuttua, ja uintitoiminta vuonna 1997 virkistysuimala Zimmarin avauduttua.

Seuran vuonna 1971 valmistunut urheilutalo sijaitsee Köykkyrin virkistysalueella. Pyrintö ylläpitää Kempeleen kunnan kanssa yhteistyössä talvisin Köykkyrin laskettelu- ja hiihtokeskusta. 

## Lähteet
Tyreotropiini

**Tyreotropiini** eli **tyrotropiini** eli **TSH** (engl. *thyroid stimulating hormone, TSH*) on aivolisäkkeen etulohkon erittämä glykoproteiineista muodostunut hormoni. Tyreotropiini lisää tyroksiinin (T4) ja trijodityroniinin (T3) tuotantoa kilpirauhasessa ja toimii kasvutekijänä. Tyreotropiinin eritystä puolestaan säätelee hypotalamuksen erittämä tyreoliberiini (TRH).
## Rakenne
Tyreotropiini on glykoproteiini, jonka massa on 28 kDa. Se koostuu α-ketjusta (92 aminohappoa) ja β-ketjusta (112 aminohappoa). Sama α-ketju esiintyy myös muissa glykoproteiinihormoneissa (LH, FSH, hCG), kun taas β-ketju on tyreotropiinille ainutlaatuinen.

Tyreotropiinin CAS-numero on 9002-71-5.

## Toiminta
Tyreotropiini erittyy verenkiertoon aivolisäkkeen etulohkon tyrotrofisista soluista (engl. *thyrotroph*). 

Tyreotropiini kiinnittyy kilpirauhasen epiteelisoluissa oleviin tyreotropiinieseptoreihin (engl. *TSH-receptor*). Reseptoria koodaa kromosomissa 14 sijaitseva *[[TSHR (geeni)|TSHR]]*-geeni.

Tyreotropiini edistää kilpirauhashormonien tuotantoa usealla mekanismilla:

* Kilpirauhasen epiteelisolujen basolateraalisella (verenkierron puoleisella) solukalvolla olevien natrium-jodi-kotransportterien (engl. *Na/I cotransporter, NIS*) toiminta tehostuu, jolloin epiteelisoluihin siirtyy enemmän jodia verenkierrosta.
* Jodin kiinnittyminen tyreoglobuliiniin lisääntyy.
* Jodia sisältävien tyrosiinitähteiden konjugoituminen tyroksiiniksi (T4) ja trijodityroniiniksi (T3) tehostuu. Tässä vaiheessa kilpirauhashormonit ovat vielä kiinnittyneet tyreoglobuliiniin.
* Jodinoituneen tyreoglobuliinin siirtyminen kolloidista kilpirauhasen epiteelisoluihin (endosytoosi) tehostuu.
* Jodinoituneen tyreoglobuliinin hajotus (proteolyysi) kilpirauhasen epiteelisoluissa lisääntyy. Tässä prosessissa tyroksiini ja trijodityroniini irtoavat tyreoglobuliinista.
* Valmiin tyroksiinin ja trijodityroniinin eritys verenkiertoon tehostuu.

Lisäksi tyreotropiini toimii kasvutekijänä edistämällä kilpirauhasen solujen kasvua.

## Säätely
Korkeat vapaan tyroksiinin ja trijodityroniinin pitoisuudet veressä ehkäisevät tyreoliberiinin tuotantoa hypotalamuksessa ja vähentävät tyreotropiinin vapautumista aivolisäkkeen tyrotrofisista soluista. Siten kilpirauhasen liikatoiminta voi sammuttaa tyreotropiinin vapautumisen kokonaan. Vastaavasti matalat tyroksiini- ja trijodityroniinipitoisuudet lisäävät tyreotropiinin eritystä. Tyroksiinin ja trijodityroniin inhiboivaa vaikutusta omaan eritykseen kutsutaan negatiiviseksi palautesäätelyksi.

## Veripitoisuudet
Tyreotropiinin pitoisuus veriplasmassa (P-TSH) voidaan määrittää osana kilpirauhasen toimintahäiriöiden diagnostiikkaa ja seurantaa. Kilpirauhasen vajaatoiminnassa tyreotropiiinin pitoisuus suurenee ja kilpirauhasen liikatoiminnassa pienenee.

Tyreotropiinin määrä veressä vaihtelee vuorokausirytmin mukaisesti: pitoisuudet ovat korkeimmillaan yöllä ja aamulla.

## Lähteet

## Aiheesta muualla
*Terveyskirjasto: P -Tyreotropiini (P -TSH)
Keep Our Fire Burning

**Keep Our Fire Burning** on suomalaisen rockyhtye Hanoi Rocksin neljästoista single, joka ilmestyi 18. kesäkuuta 2004 vain Suomessa. Singlen nimikappale tosin julkaistiin seuraavalla, vain Japanissa julkaistulla *[[Back In Yer Face]]* -singlellä.

Nimikappale ”Keep Our Fire Burning” on vanha vuonna 1983 tehty Hanoi Rocks -kappale, jota tosin ei ollut koskaan nauhoitettu yhtyeen julkaisulle tai soitettu keikoilla. Kitaristi Andy McCoy sävelsi kappaleen alun perin suositun japanilaisen pop-artistin Yasuaki Hondan *[[Angel of Glass]]* -albumille. Tällöin sanoitus kertoi rakkaudesta ja oli siis erilainen kuin tällä singlellä. Seuraavan kerran kappale julkaistiin nimellä ”Kaipaan sua” vuonna 1996 Pelle Miljoonan sanoittamana ja laulamana *Hyvät pahat ja hitit 2* -hittikokoelmalla. Pelle Miljoona & Rockersin levyttämänä se julkaistiin yhtyeen kokoelma-albumilla *[[Kaikki hitin ainekset 1992–96]]* vuonna 1997. Tässä Pelle Miljoona -versiossa Andy McCoy vastaa kitaransoitosta. ”Kaipaan sua” on myöhemminkin kuulunut Pelle Miljoonan yhtyeiden kappalelistoihin, muun muassa uusin yhtye Pelle Miljoona Unabomber! on soittanut sitä keikoillaan.

Uudelleen syntyneen Hanoi Rocksin laulaja Michael Monroe löysi kappaleen yhtyeen vanhasta demonauhakokoelmasta ja halusi, että Hanoi Rocks levyttää kappaleen, koska se jäi aikanaan tekemättä. Monroe teki yhdessä McCoyn kanssa kappaleeseen uuden sanoituksen ja McCoy muunteli hieman kappaleen introsooloa.

Singlen B-kappale ”Heaven Is Gonna Be Empty” on täysin uusi kappale, jossa on paljon vaikutteita perinteisestä rock and rollista. Kumpikaan singlen kappaleista ei löydy *[[Another Hostile Takeover]]* -albumilta, vaikka se julkaistiinkin proamaan uutta albumia.

Suomen virallisella singlelistalla *Keep Our Fire Burning* sijoittui parhaimmillaan toiselle sijalle viikolla 26/2004.

## Kappaleet
#
#

## Kokoonpano
*Michael Monroe – laulu, saksofoni, kitara, lyömäsoittimet 
*Andy McCoy – sähkökitara, taustalaulu
*Stevie Klasson - sähkökitara
*Timpa Laine – bassokitara
*Lacu – rummut
*Pate Kivinen – piano

## Listasijoitukset
;Suomen virallinen singlelista
* 26/2004 	2.
* 27/2004 	4.
* 28/2004 	6.
* 29/2004 	9.
* 30/2004 	16.
* 31/2004 	19.
* 32/2004       18.
Ryan Malone

**Ryan Malone** (s. 1. joulukuuta 1979 Pittsburgh, Pennsylvania, Yhdysvallat) on entinen yhdysvaltalainen jääkiekkoilija, jonka pelipaikka oli vasen laitahyökkääjä.

Malone varattiin NHL:ään kesällä , kun Pittsburgh Penguins otti miehen 115. varauksena. Varausvuonnaan Malone pelasi USHL-sarjan Omaha Lancersissa. Tämän jälkeen hän siirtyi NCAA:n yliopistosarjaan, jossa pelasi neljä kautta St. Cloud State Universityn joukkueessa. Viimeisenä yliopistokautenaan Malone pelasi kolme ottelua myös AHL:ssä Wilkes-Barre/Scranton Penguinsissa.

Malone pelasi tulokaskautensa NHL:ssä 2003–2004. Hänestä tuli ensimmäinen Pittsburghin alueella syntynyt ja kiekko-oppinsa saanut pelaaja sekä ensimmäinen Pittsburgh Penguinsissa pelannut Pittsburghissa syntynyt jääkiekkoilija. Malone pelasi hyvän tulokaskauden ja oli huonon joukkueen tasaisimpia suorittajia koko kauden. Hän oli Pittsburghin kolmanneksi paras pistemies tehoillaan 22+21 ja tulokastilastojen neljänneksi tehokkain. Malone valittiin kauden päätteeksi tulokkaiden tähdistökentälliseen. Hän pelasi kauden aikana myös n yhteydessä järjestettyyn nuorten pelaajien NHL YoungStars -otteluun.

 ei ikinä pelattu työsulun takia. Malone kiekkoili kauden aikana kolmessa eri sarjassa Euroopassa. Hän aloitti SM-liigassa Espoo Bluesissa, josta kuitenkin lähti yhdeksän ottelun jälkeen nivusvammaan vedoten. Tämän jälkeen hän haukkui Espoon olosuhteet ja SM-liigan tuomarilinjan. Malone pelasi myös Italian Serie A:ssa Rittenissä, josta siirtyi pelaamaan pudotuspelejä Sveitsin pääsarjan HC Ambrì-Piottaan.

Malone palasi Pittsburghiin kaudeksi 2005–2006, kun hän teki joukkueen kanssa vuoden sopimuksen. Hän teki lähes samat pisteet kuin tulokaskautenaan, ja oli viidellä alivoimamaalillaan liigan kolmas. Kauden jälkeen Malone teki kahden vuoden jatkosopimuksen Pittsburghin kanssa välitystuomioistuimen käsittelyn jälkeen.

Kaudella 2006–2007 Malone teki uransa ensimmäisen hattutemppunsa. Hänen isänsä Greg Malone oli tehnyt myös hattutempun Pittsburghissa pelatessaan. Maloneista tuli toinen isä-poika-yhdistelmä, joka on tehnyt hattutempun samassa organisaatiossa. Boston Bruinsissa samaan pystyivät aiemmin Ken Hodge vanhempi ja Ken Hodge nuorempi. Seuraavalla kaudella Pittsburgh eteni Stanley Cup -finaaleihin, joissa kuitenkin hävisi Detroit Red Wingsille. Malonesta tuli ensimmäinen Stanley Cupin loppuotteluissa pelannut Pittsburghissa syntynyt pelaaja.

Tampa Bay hankki Malonen ja Gary Robertsin pelaajaoikeudet Pittsburghista vaihdossa varausoikeuksiin kesäkuussa 2008. Muutamaa päivää myöhemmin Tampa Bay teki Malonen kanssa seitsemän vuoden sopimuksen.

Kaudeksi 2014–2015 Malone siirtyi New York Rangersiin.

## Lähteet
Joe Louis Arena

**Joe Louis Arena** on entinen urheilu- ja jäähalli, joka sijaitsi Detroitissa Michiganin osavaltiossa Yhdysvalloissa. Halli toimi NHL-liigassa pelaavan Detroit Red Wingsin kotiareenana vuosina 1979–2017, minkä lisäksi siellä on järjestettiin muun muassa showpaini-tapahtumia, koripallo-otteluja ja konsertteja. Halli oli nimetty entisen raskaansarjan nyrkkeilijän Joe Louisin mukaan.

Halli avattiin 12. joulukuuta 1979 Detroitin ja Michiganin yliopistojoukkueiden välisellä koripallo-ottelulla. Detroit Red Wings pelasi hallissa ensimmäisen ottelunsa 27. joulukuuta 1979 St. Louis Bluesia vastaan. Hallin yleisökapasiteetti jääkiekko-otteluissa oli 20&nbsp;066.

Alkujaan hallin omisti Detroitin kaupunki, jonka velkasaneerauksen seurauksena halli päätyi Financial Guaranty Insurance Company -sijoitusyhtiön omistukseen vuonna 2014. Samana vuonna tehtiin sopimus uuden hallin rakentamisesta Detroitiin. Joe Louis Arena suljettiin vuonna 2017 ja sen purkaminen alkoi 2019.

## Galleria

Kuva:JLA satellite view.png| Areena satelliittikuvissa
Kuva:New scoreboard.jpg| Uusi mediakuutio
Kuva:Joe-Louis-Arena.jpg| Sisältä Detroitin ottelun alkutunnelmissa


## Aiheesta muualla

* Joe Louis Arena Detroit Red Wingsin sivustolla  
* Joe Louis Arena Olympia Entertainmentin sivustolla 

## Lähteet
Mario Bunge

**Mario Bunge** (21. syyskuuta 1919 – 24. helmikuuta 2020) oli argentiinalainen filosofi ja fyysikko, joka työskenteli Kanadassa. Hänellä on lukuisia kunniatohtorin arvoja. Vuonna 1982 hän sai Asturian ruhtinaan palkinnon.

Bunge oli tuottelias kirjoittaja. Hän kirjoitti yli 400 tutkielmaa ja 80 kirjaa. Bungen pääteos on kahdeksanosainen *Treatise on Basic Philosophy* (1974–1989), tutkimus aiheista, joita Bunge piti nykyfilosofiassa keskeisimpinä: semantiikka, ontologia, tietoteoria, tieteenfilosofia ja etiikka. Bunge sovelsi ajatteluaan eri luonnontieteiden ja yhteiskuntatieteiden aloille. Bunge kannatti rationalismia, tieteellistä realismia, materialismia ja seurausetiikkaa. 

## Teoksia
* 
* 
* 

## Lähteet

## Aiheesta muualla

* Mario Bungen kotisivu  
* Corazzon, Raul: The Scientific Philosophy of Mario Bunge *Theory and History of Ontology* 
* Haldane, Maeve: The Philosophical Physicist  *McGill News*
Societas Sanctae Birgittae

**Societas Sanctæ Birgittæ** (**SSB**) on korkeakirkolliseen liikkeeseen kuuluva tertiaarisääntökunnan luonteinen veljistö ja sisaristo sekä papeille että maallikoille Ruotsin kirkossa.

Societas Sanctæ Birgittæ on perustettu 1920 ja sillä on nykyään noin 200 jäsentä. Sitä johtavat konfessori, joka valitaan SSB:n pappien joukosta, sekä superior, joka valitaan sisarten joukosta. SSB:n piispallisena visitaattorina toimi pitkään Bertil Gärtner.

SSB:n pyrkimyksenä on sekä yksilöiden että seurakuntien toteuttama rukouselämän ja ehtoollisenvieton lisääminen ja uudistuminen, saarna ja opetus kuuliaisena Jumalan sanalle ja kirkon tunnustukselle sekä sielunhoidon ja ripin lisääntynyt käyttö. SSB:llä on hyvät suhteet roomalaiskatoliseen Birgittalaissääntökuntaan.

Societas Sanctæ Birgittæ kokoontuu vuosittain yleiskapituliin Vadstenaan, mikä huipentuu pontifikaalimessuun Pyhän Birgitan "taivaallisena syntymäpäivänä" 23. heinäkuuta Vadstenan luostarikirkossa. Lisäksi SSB kokoontuu konventteihin kolme kertaa vuodessa eri puolille maata ja joskus ulkomaille. Sekä yleiskapitulin että konventtien jumalanpalvelukset ovat avoimia kaikille.

SSB:llä on ollut pitkään jäseniä paitsi Tanskassa, Isossa-Britanniassa ja Pohjois-Amerikassa, myös Suomen evankelis-luterilaisessa kirkossa. Jo kaksi vuotta SSB:n perustamisen jälkeen, vuonna 1922, suunniteltiin yhteisön suomalaisen haaran perustamista. Asiaa ajoivat tuolloin Amos Anderson ja turkulainen lehtori Julius Finnberg. He järjestivät Naantalissa vuosittain Birgitta-vesperin vuodesta 1921 vuoteen 1930, kunnes paikallinen kirkkoherra kielsi tilaisuuksien järjestämisen pitäen niitä katolisina. Myös muun muassa Helsingin Olaus Petri församlingenin kirkkoherra Folke Palmgren ja kanttori Torsten Stenius olivat SSB:n jäseniä. Vuonna 2007 SSB:n kevätkonventti pidettiin Suomessa Nauvossa.

## Lähteet

## Kirjallisuutta
*"Gör också våra kalla hjärtan brinnande." Societas Sanctæ Birgittæ 1920-2020. Ed. by Oloph Bexell, Gunilla Gren-Eklund, Fredrik Samtell and Andreas Wejderstam. Skelleftea: Artos 2020, 550 pages. .
**Fredrik Santell, "SSB:s medlemmar; Utländska kopplingar", p. 271–272.
* *Societas Sanctæ Birgittæ 1920-1970. Festskrift.* 1970
**Sigtrygg Serenius: *Societas Sanctae Birgittae och kyrkolivet i Finland*. s. 65-67
* *Societas Sanctæ Birgittæ 1971-1995. Festskrift.* 1995
* Bengt Ingmar Kilström: *Högkyrkligheten i Sverige och Finland under 1900-talet*. Helsingborg 1990, 

## Aiheesta muualla
* Societas Sanctae Birgittae
*Kuvia SSB:n yleiskapitulista 2007
Lana Lang

**Lana Lang** on fiktiivinen hahmo Teräsmies-sarjakuvissa. Hän esiintyi ensimmäisen kerran *Superboy* #10 tarinassa syys/lokakuussa 1950. Hahmon loivat Bill Finger ja John Sikel.

Perinteisesti Lana Lang esitetään nuoren Clark Kentin ihastuksen kohteena aikana jolloin he kumpikin asuivat Smallvillen pikkukaupungissa. Teräsmies-sarjakuvien hopeakaudella hän esiintyi nuoren Teräsmiehen, Teräspojan rinnalla. Nykyisissä sarjakuvissa hän esiintyy vierailevana hahmona Teräsmiehen elämässä. Lana ja Clark ovat todella hyviä ystäviä ja heidän välillään on ollut myös romanttisia tunteita. Nykyisin Lana on kuitenkin aviossa Pete Rossin kanssa ja heillä on Clark-niminen poika. Myöhemmin he kuitenkin erosivat. Lana toimi myös väliaikaisesti LexCorpin toimitusjohtajana.

Myöhemmin DC Rebirthissä paljastetaan, että ilmeisesti Lanan ja Loisin oltua lähellä New 52 Clark Kentiä tämän kuollessa, he ovat saaneet itselleen Teräsmiehen voimia, kukin kutsuen itseään "Teräsnaiseksi", ja Lois osoittaa Teräsmiehen perinteisiä voimia, kun taas Lana ilmentää muotoa, joka on samanlainen kuin hiljattain ilmestynyt "Superman Red", joka pystyy imemään ja tuottamaan useita energiamuotoja. Vaikka Lana aikoo aluksi toimia salassa, Loisin kuoltua hän alkaa ottamaan aktiivisemman roolin Teräsnaisena. Hän jatkaa toimintaansa Superwomanina, mutta lopulta hän menettää voimansa ja palaa normaaliin elämään.

Annette O’Toole esitti Lana Langia vuoden 1983 *[[Teräsmies III|Superman III]]* -elokuvassa. Kristin Kreuk näytteli hahmoa Teräsmiehen nuoruusvuosista kertovassa televisiosarjassa *[[Smallville]]*. Elokuvassa *[[Man of Steel]]* nuorta Lana Langia esitti Jadin Gould. Lana Lang esintyi myös cameo-roolissa elokuvassa *[[Batman v Superman: Dawn of Justice]]*, jossa häntä esitti Emily Peterson. Lana Lang esiintyi myös animaatioelokuvassa **', jossa häntä ääninäytteli [[Paget Brewster]]. Lisäksi Lana Langiin pohjautuva hahmo nimeltä  Lana Lazarenko esiintyi animaatioelokuvassa **', jossa häntä ääninäytteli Winter Ave Zoli.

Lana Lang esiintyy myös *[[DC Universe Online]]* -pelissä, jossa häntä ääninäyttelee Lorrie Singer.

## Lana Langia näytelleitä
* Janet Waldo *(The Adventures of Superboy 1966-1969)*
* Diane Sherry *([[Teräsmies (vuoden 1978 elokuva)|Teräsmies]] 1978)*
* Annette O’Toole *([[Teräsmies III]] 1983)*
* Stacy Haiduk *(Superboy 1988-1992)*
* Emily Procter *([[Teräsmieheni]] 1997)*
* Kelley Schmidt, Joely Fisher *([[Teräsmies (animaatiosarja)|Teräsmies-animaatiosarja]])*
* Kristin Kreuk *([[Smallville]] 2001-2008, vieraili 2009)*
* Emmanuelle Chriqui *([[Superman & Lois]] 2021-)*
* Lorrie Singer *([[DC Universe Online]], äänirooli)*

## Aiheesta muualla
* Teräsmiehen kotisivu
Zübeyde Hanım

**Zübeyde Hanım** (1857 &ndash; 14. tammikuuta 1923) oli Turkin tasavallan perustajan Mustafa Kemal Atatürkin äiti. Zübeyde syntyi Hacısofularin perheeseen Lagkadásissa Thessalonikin alueella Ottomaanien valtakunnassa. Zübeyden vanhemmat olivat turkkilaisia talonpoikia jotka olivat muuttaneet Makedoniaan kun Karamanidien dynastia oli kaatunut.

Zübeyde Hanımin saamaan koulutukseen kuului vain luku- ja kirjoitustaito. Zübeyde Hanımin koulutusta pidettiin kuitenkin hyvin korkeana, sillä Ottomaanien valtakunnassa naiset eivät saaneet kovinkaan suurta koulutusta. Kampanja "naiset eivät tarvitse koulutusta" oli tuttu Ottomaanien valtakunnassa, joten monet naiset jäivät koulutuksen ulkopuolelle.

Koska Zübeyde Hanım () osasi lukea ja kirjoittaa, hän sai alun perin kutsumanimekseen Zübeyde Molla (). Zübeyde Hanım oli hyvin uskonnollinen nainen, ja hän piti kiinni uskonnosta, joten hän halusi poikansa Mustafan menevän islamilaiseen madrasa-kouluun, jossa opetetaan koraania.

Zübeyde Hanımin ensimmäinen aviomies oli Ali Rıza Efendi. Zübeyde Hanım tapasi miehensä tullissa; tämä oli töissä rajavartiolaitoksessa. Ali Riza ja Zübeyde Hanım menivät naimisiin perinteisen järjestetyn avioliiton kautta.

Zübeyde Hanım oli naimisiin mennessään melkein aikuinen ja 20 vuotta aviomiestään nuorempi. Perheen ensimmäiset lapset Fatma, Ömer ja Ahmet kuolivat nuorina. Myöhemmin Zübeyde Hanım ja Efendi saivat kolme lasta. Esikoinen Mustafa syntyi 1881 ja Makbule vuonna 1885. Vuonna 1889 heille syntyi tytär Naciye, joka kuoli tuberkuloosiin.

## Zübeyde ja Mustafa
Mustafa Kemalin isä Ali Rıza Efendi kuoli Mustafan ollessa kuusivuotias. Zübeyde Hanım muutti veljensä Hüseyinin luokse tämän maatilalle Salonikiin. Zübeyde Hanım meni naimisiin Ragıp Beyn kanssa, jolla oli jo neljä lasta ex-vaimonsa kanssa. Tämä suututti Mustafaa, joka piti äitinsä uutta liittoa osoituksena siitä, ettei tämä kunnioittanut isän kuolemaa enää.

Turkin itsenäisyyssodan aikana vuonna 1919 Kemal Atatürk ei pitänyt suhteita äitiinsä, eikä tämä hyväksynyt Mustafan avioliittoa erään nuoren naisen kanssa.

## Myöhempi elämä
Kun ensimmäinen Balkanin sota loppui ja Ottomaanien valtakunta menetti Salonikin Kreikalle, Zübeyde Hanım muutti Istanbulin lähistölle tyttärensä kanssa. Vuonna 1922 hän muutti Ankaraan, mutta Ankaran ilmasto ei sopinut hänelle, joten hän muutti İzmiriin. Hän kuoli vuonna 1923 ja hänelle rakennettiin oma mauseleumi.

## Lähteet
Haile Gerima

**Haile Gerima** (s. 4. maaliskuuta 1946 Gondar, Etiopia) on etiopialaissyntyinen elokuvaohjaaja. Hän muutti koulun jälkeen Addis Abebaan, jossa hän opiskeli draamaa. Vuonna 1967 hän muutti Etiopiasta Yhdysvaltojen Chicagoon ja kirjoittautui *Goodman School of Drama*an oppiakseen näyttelemistä. 

Hän koki epämukavaksi tummaihoiselle näyttelijälle tarpeen muuttaa puheensa korostusta ja Yhdysvalloissa tuolloin kasvaneen rasismin. Tästä hän selvisi opiskelemalla 1960-luvun mustaihoisten militanttien tekstejä ja kytkeytymällä amerikanafrikkalaisiin yhteisöihin. 

Suvaitsevampaa ilmapiiriä hakiessaan Gerim muutti vuonna 1969 Los Angelesiin ja jatkoi opiskeluaan Kalifornian yliopistossa (UCLA), mutta oli tyytymätön havaitessaan saavansa vain alisteellisia näyttelijärooleja. Vuonna 1970 hän löysi elokuvan vahvana viestinnän ja ilmaisun välineenä. Hän päätteli, että elokuvantekijä saattoi teatterinäyttelijää paremmin mitä tekee. UCLA:ssa Gerima tutustui maailman vapautustaisteluihin. Hän perehtyi Frantz Fanonin, W. E. B. Du Bois:n, Amilcar Cabralin, ja Che Guevaran töihin samoin kuin kehittyvään kolmanteen elokuvaan (Third Cinema) Afrikasta, sekä Etelä- ja Keski-Amerikasta. Näiden rakenne edusti - marxilaisen dialektiikan mukaisesti - pyrkimystä vapautumiseen. Gerimasta kehittyi ajattelultaan uuden vallankumouksen edustaja. 

Elokuva Harvest 3000 Years (1976) oli mustavalkoinen, harrastajanäyttelijöiden avulla Ethiopian sisällissodan aikaan 16 mm:n filmille kuvattu elokuva. Se voitti palkintoja Locaron elokuvajuhlilla ja elokuvaa on pidetty hyvänä esimerkkinä kolmannen maailman elokuvan estetiikan vapautumisesta. Elokuvaa on kuitenkin esitetty vain harvoin, eikä sitä tunneta laajalti.  Geriman keskeisiin töihin kuuluu myös kahden tunnin kestoinen Yhdysvaltain poliittisia vankeja kuvaava dokumentti *[[Wilmington 10–USA 10 000]]* (1979). Tunnustuksena tästä ja aiemmista 1970-luvun elokuvistaan Gerimalle myönnettiin samana vuonna Freedom Journalist -palkinto ja John Simon Guggenheim Memorial Foundation Fellowship.  

Gerima paikan Howardin yliopiston professorina 1975.

Geriman tuotantoon kuuluvat muiden muassa elokuvat *[[Sankofa]]* (1993) ja *Adwa* (1999). Hänen tunnetuimpiin ohjauksiinsa luetaan elokuva *[[Teza]]* (2009), joka voitti Afrikan suurimman elokuvajuhlan Fespacon pääpalkinnon Yennengan kultaisen oriin (2009). Hän on ollut ehdolla myös Berliinin elokuvajuhlien Kultaisen karhun saajaksi.

## Filmografiaa
* *Hour Glass* (1971)
* *Child of Resistance* (1972)
* ** (Mïrt Sost Shi Amät, 1974)
* *Bush Mama* (1976)
* *[[Wilmington 10–USA 10 000]]* (1979)
* *Ashes and Embers* (1981)
* *After Winter: Sterling Brown* (1985)
* *[[Sankofa]]* (1993)
* *Adwa* (2000)
* *[[Teza]]* (2009)
 
## Lähteet

## Aiheesta muualla
* 
* L.A. Rebellion - Haile Gerima  (cinema.ucla.edu)
*L.A. Rebellion - Haile Gerima (UCLA Film TV Archive, haastatteluvideo 3.5.2013, kesto 32min 36s)  (youtube.com)
*Movie Review: Michael O'Sullivan on 'Teza' (Michael O'Sullivan, 18.9.2009)  (washingtonpost.com)
*Teza -- Film Review (Frank Scheck, 14.10.2010)  (hollywoodreporter.com)
*Teza - Trailer  (youtube.com)
Fanayé Tesfayé

**Fanayé Tesfayé** (s. 1968 (joidenkin lähteiden mukaan 1970) Harar, Etiopia) on etiopialainen taidemaalari ja laulaja. Hän valmistui Addis Abeban taidekoulusta (*Addis Ababa School of Fine Arts*) vuonna 1988.

Tesfayé on menestynyt sekä kuvataiteen että musiikin alalla. Maalauksia on ollut julkisesti esillä, ja musiikkia on levitetty kansainväliseen myyntiin. 

Laulu "Tchèwata" on päätynyt World Music Networkin laajaan *Music Rough Guide* -sarjaan levylle *The Rough Guide to the Music of Ethiopia* (2004). 

## Lähteet

## Aiheesta muualla
*
Simpsonit (20. tuotantokausi)

**Simpsoneiden 20. tuotantokausi** (2008–2009) käynnistyi Yhdysvalloissa vuoden 2008 syksyllä.
20. tuotantokaudella alettiin esittää uutta introa jaksosta ”Silmä silmästä” (*Take My Life, Please*) lähtien. Samalla sarjaa alettiin esittää teräväpiirtona ja kuvasuhteeksi vaihtui 16:9. Suomessa kautta alettiin esittää keväällä 11. toukokuuta 2010 lähtien Subilla. Kauden ensimmäinen jakso esitettiin ennakkoon 25. joulukuuta 2009.

## Jaksoluettelo

### Pikkutuhmaa pullanpaistoa (''Sex, Pies and Idiot Scrapes'')

### Yhteys katkolla (''Lost Verizon'')

### Kauhukakaran kaksoisolento (''Double, Double, Boy in Trouble'')

### Kauhujen talo, osa 19 (Treehouse of Horror XIX)

### Menneiden muistelua (''Dangerous Curves'')

### Sikin sokin sanoissa (''Homer and Lisa Exchange Cross Words'')

### Terroriuhka (''Mypods and Boomsticks'')

### Hermostusta ja herhiläisiä (''The Burns And The Bees'')

### Lisa ihmemaassa (''Lisa the Drama Queen'')

### Silmä silmästä (''Take My Life, Please'')

### Voittajan on helppo hymyillä (''How the Test Was Won'')

### Vuokraisäntä aidan takaa (''No Loan Again, Naturally'')

### Kuopus kateissa (''Gone Maggie Gone'')

### Isän kanssa illanvietossa (''In the Name of the Grandfather'')

### Salaperäinen sulhanen (''Wedding For Disaster'')

### Roihua rakkausrintamalla (''Eeny Teeny Maya Moe'')

### Alla kauniin kuoren (''The Good, the Sad and the Drugly'')

### Isän kädestä (''Father Knows Worst'')

### Waverly Hills 90210 (''Waverly Hills 9-0-2-1 D'oh'')

### Täydelliset naiset (''Four Great Woman and a Manicure'')

### Rajansa kaikella (''Coming to Homerica'')

## Lähteet
Kreivi Karlstein

**Kreivi Karlstein** on Philip Pullmanin ensimmäinen lastenromaani, joka ilmestyi 1982. Alun perin Pullman kirjoitti teoksen opettajana toimiessaan koulunäytelmäksi omien oppilaidensa esitettäväksi. Myöhemmin hän muokkasi teoksesta myös Patrice Aggsin kuvittaman sarjakuvatyylisen version *Kreivi Karlstein eli Paholaismetsästäjän ratsastus* (1991).

Teoksen on suomentanut Helene Bützow, ja suomennoksen on julkaissut vuonna 2005 Tammi.

## Aiheesta muualla
* Count Karlstein . Philip-pullman.com 
* Mari Viertola: Pirulle pikkusormi. Turun sanomat 30.12.2005.
* Victoria Strauss: Count Karlstein. SF Site 1998.
Alfred Wilhelm Stenfors

**Alfred Wilhelm Stenfors**, myös lyhennettynä **A. W. Stenfors**, () oli suomalainen arkkitehti ja Yleisten rakennusten ylihallituksen ylijohtaja.

Stenfors valmistui arkkitehdiksi Suomen polyteknillisestä opistosta vuonna 1890. Hänet nimitettiin yleisten rakennusten ylihallituksen ylimääräiseksi arkkitehdiksi samana vuonna. Stenfors muutti Vaasaan, jossa toimi piirustuksen opettajana Vaasan reaalilyseossa vuosina 1894–1911. Opettajan toimen ohella Stenfors työskenteli myös Vaasan lääninrakennuskonttorin apulaisarkkitehdin ja vt. esimiehen eli niin sanotun lääninarkkitehdin tehtävissä. 

Stenfors nimitettiin Yleisten rakennusten ylihallituksen ylijohtajaksi vuonna 1921. Stenforsin ylijohtajakausi sattui aikaan, jolloin Helsingissä vallitsi asuntopula. Hänen kiusallisiin tehtäviinsä kuului huoneistojen järjestäminen valtion virastoille ja asuntojen järjestäminen virastojen virkamiehille. Stenfors jatkoi edeltäjänsä Onni Tarjanteen tavoin ylihallituksen suomalaistamista.

Stenforsin ylijohtajakausi jäi hyvin lyhyeksi ja hän siirtyi takaisin Vaasaan jo syksyllä 1922, kun hänet nimitettiin Vaasan lääninrakennuskonttorin esimieheksi. Vaasan lääninarkkitehtina Stenfors toimi vuoteen 1934 asti. Hän piti myös yksityistä arkkitehtitoimistoa. Stenfors kuoli Vaasassa vuonna 1952. 

## Luettelo Stenforsin töistä Vaasassa
 
* Vaasan kauppahalli, 1902 (alahalli) ja 1927 (ylähalli)
* Vaasan villatavaratehdas (kulmatalo) , Asemakatu 10, 1904–1909
* Vaasan kaupunginteatteri ent. Vaasan Työväenyhdistys, Pitkäkatu 53, 1906–1907
* Kipinän talo, Hovioikeudenpuistikko 5, 1907
* Kirvesmiehenkatu 2 (puutalo), 1907
* Kirkkopuistikon yläaste ja lukio ent. Tyttölyseo, Kirkkopuistikko 27, 1906–1909
* Palosaaren kirkko, Kapteeninkatu 18, 1908–1910
* Myntin talo, Koulukatu 18, 1910
* As. Oy Vaasanpuistikko 4, Koulukatu 30, 1911
* Kirvesmiehenkatu 2 (kivitalo), 1912
* Lennart Backmannin talo, Rantakatu 3, 1912
*Kosken talo, Pitkäkatu 66, 1917
* Wärtsilän vanha tehdas ent. Onkilahden Konepaja, 1913
* Halli Oy, Vaasanpuistikko 18, 1914
* Ent. Poliisilaitos, Raastuvankatu 30, 1914
* Koulukatu 60 (kaksi puutaloa, sittemmin purettu)
* Pitkänlahdenkatu 4–6 (neljä puutaloa, 18 asuntoa). Alun perin Työväen Asunto-Osuuskunta, nykyisin Asunto-Osuuskunta Omakoti. Suomen vanhimpia asunto-osuuskuntia.
*Vöyrinkatu 17 (kaksi puutaloa, 16 asuntoa).

## Lähteet

## Aiheesta muualla
Saba (laulaja)

**Saba Anglana** on laulaja ja näyttelijä. Hän syntyi Mogadishussa somalialaiselle äidille sekä italialaiselle isälle ja muutti varhaisella iällä Italiaan. 

Saba opiskeli taidehistoriaa Rooman Sapienza-yliopistossa. Hän suunnitteli itselleen tulevaisuutta mosaikistina, mutta siirtyikin näyttelijän töihin televisioon; hän esiintyi esimerkiksi televisiosarjassa *La squadra*. 

Saban ensimmäinen albumi on *Jidka – The Line* (2008).

## Lähteet

## Aiheesta muualla
* Viralliset sivut  ,
Gigbag

**Gigbag** (tai **gig bag**) on pehmustettu kantopussi instrumenteille, useimmiten kitaroille ja bassokitaroille. Monissa gigbageissa on tasku musiikkivälineille, kuten kaapeleille tai plektroille. 
Sitä voi käyttää joko repun lailla tai kantaa kantokahvasta.
Planckin periaate

**Planckin periaate** on tieteenfilosofinen kommentti, jonka mukaan sellaista uutta tietoa, johon sisältyy tieteen paradigman muutos, ei heti hyväksytä, vaan se vaatii sukupolvenvaihdoksen. Saksalainen fyysikko ja nobelisti Max Planck kirjoitti omaelämäkerrassaan: *Uusi tieteellinen totuus ei menesty vakuuttamalla vastustajiaan ja saamalla heidät ymmärtämään, vaan pikemminkin koska vastustajat lopulta kuolevat, ja heidän tilalleen tulee uusi sukupolvi, jolle totuus on tuttu.... Kannatuksen siirtyminen paradigmasta toiseen on kääntymyskokemus, johon ei voi pakottaa*.Planckin periaate tuli yleisesti tunnetuksi, kun Thomas S. Kuhn lainasi sitä kuuluisassa teoksessaan *[[Tieteellisten vallankumousten rakenne]].*

## Lähteet
Othenio Abel

**Othenio Lothar Franz Anton Louis Abel** (20. kesäkuuta 1875 Wien, Itävalta – 4. heinäkuuta 1946 Mondsee, Itävalta) oli itävaltalainen paleontologi ja evoluutiobiologi. Häntä pidetään paleobiologian perustajana. Ala oli aiemmin paleontologian geologiaan suuntautunut ala.

Othenio Abel syntyi Wienissä, missä hän opiskeli vuodesta 1899 lähtien oikeustiedettä ja luonnontieteitä ja jossa hän valmistui filosofian tohtoriksi. Jo vuonna 1898 hän toimi Eduard Suessin laboratorioapulaisena. 1900–1907 hän työskenteli valtion geologian tutkimuslaitoksella. Vuonna 1907 Abelista tuli ylimääräinen professori Wienissä, ja 1917–1934 hän toimi Wienissä vakituisena paleontologian professorina ja myöhemmin vuosina 1935–1940 Göttingenin Georg-August-yliopistossa.

Abelin toimialaa olivat fossiloituneet selkärankaiset. Hän vaikutti voimakkaasti fylogenian kehitykseen.

Joka toinen vuosi jaetaan 3&nbsp;700 euron arvoinen Othenio-Abel-palkinto erinomaisesta paleobiologiaa käsittelevästä artikkelista tai paleontologian parissa tehdystä elämäntyöstä.

## Julkaisut
* *Grundzüge der Paläobiologie der Wirbeltiere*, Stuttgart 1912
* *Vorzeitliche Säugetiere*, Jena 1914
* *Die Paläontologie in Forschung und Lehre*, Naturwissenschaften **3** (1915), 413-19
* *Paläobiologie der Cephalopoden*, Jena 1916
* *Die Stämme der Wirbeltire*, Berlin, Leipzig, 1919
* *Lehrbuch der Paläozoologie*, Jena 1920
* *Lebensbilder aus der Tierwelt der Vorzeit*, Jena 1921
* *Geschichte und Methode der Rekonstruktion vorzeitlicher Wirbeltiere*, Jena 1925
* *Paläobiologie und Stammesgeschichte", Jena 1929
* *Vorzeitliche Lebensspuren*, Jena 1935
* *Die Tiere der Vorzeit in ihrem Lebensraum*, Jena 1939
* *Vorzeitliche Tierreste im Deutschen Mythus, Brauchtum und Volksglauben'', Jena 1939
Jason Anthony Griffith

**Jason Anthony Griffith** (s. 26. marraskuuta 1980) on yhdysvaltalainen ääninäyttelijä, joka tunnetaan Sonic the Hedgehogin ääniroolista videopeleistä ja animesarjasta Sonic X.

## Ura
Griffith aloitti uransa ääninäyttelijänä dubbaamalla vuonna 2001 muutamia sivuääniä Pokémoniin ollen muun muassa Dewford Townin salinjohtajan Brawlyn äänenä kolmessa jaksossa. Myöhemmin Griffith sai isomman roolin, kun hän oli Ashin kanssa matkanneen Pokémon-tuntija Cilanin äänenä Best Wishes -kausilla. Ensimmäisen alkuperäisen ääniroolin hän teki animaatiosarjaan Baby Looney Tunes vuonna 2002 ja vuotta myöhemmin Griffith sai ensimmäisen pääroolinsa Sonic X:stä ollessaan Sonic the Hedgehogin äänenä. Hän jatkoi hahmon roolissa myös sarjan jälkeen julkaistuissa videopeleissä, kuten Sonic Riders ja Sonic Rush Adventure. Vuosina 2004–2005 Griffith oli Teini-ikäiset mutanttininjakilpikonnat -sarjassa Miyamoto Usagin äänenä ja sai samalla toisen pääroolinsa animesarjasta One Piece ollessaan Usoppin äänenä.

## Aiheesta muualla
* 
* CrystalAcids 
* TV.com
Crystal Kay

**Crystal Kay Williams** (s. 26. helmikuuta 1986) on japanilainen poplaulaja. Hän syntyi afroamerikkalaiselle isälle ja korealaistaustaiselle äidille Jokohamassa.

Crystal Kay nousi suuren yleisön tietoisuuteen jo teini-iässään. Hänet tunnetaan lähinnä soolourasta, mutta hän on tehnyt myös yhteistyötä muun muassa m-flo-kokoonpanon kanssa. 

## Albumit
* C.L.L Crystal Lover Light (2000)
* 637: Always and Forever (2001)
* Almost Seventeen (2002)
* 4 Real (2003)
* Crystal Style (2005)
* Call Me Miss... (2006)
* All Yours (2007)
* Color Change! (2008)
* Spin the Music (2010)
* Vivid (2012)
* Shine (2015)
* For You (2018)
* I Sing (2021)

## Aiheesta muualla
* Viralliset sivut ,
Pikku Emma

**Pikku Emma** on Géza Csáthin vuonna 1912 kirjoittama novelli.

Novellissa on kehyskertomus, jossa kirjoittaja kertoo saaneensa kuolleelta sukulaiseltaan päiväkirjoja, joista eräässä kertomus oli. Sen lisäksi novellissa on sisäkertomus, jossa on minäkertoja.

Emma on hyvin kaunis ensimmäisen luokan tyttö. Minäkertoja on rohkeasti ihastunut pikku Emmaan, vaikka Emma siis on ensimmäisen luokan tyttöjä. Myös luokan muut pojat olivat ihastuneita häneen mutta he pitivät suunsa kiinni. Kertojan veli Gábor vihaa Emmaa ja auttaa eniten, kun Emmaa hirtetään.

## Novellin alkuväkivalta

Novellissa oppilaita piestään. Novellin käännekohtana voi pitää sitä, kun ykköshakkaaja Zöldi piestään rajusti luokan edessä, sillä silloin kertoja tottuu väkivaltaan. Kun kertoja kuulee, että joku murhamies on hirtetty, hän haluaa ryhtyä itsekin hirttämään. Sisarustensa Irman ja Gáborin kanssa hän alkaa hirttää kissoja ja koiria. Hirttäminen on lapsille leikkiä, mutta he tietävät tekevänsä väärin, koska pitävät hirttäjäisiä ullakolla niin, etteivät vanhemmat näe ja estä. Ehkä hän haluaa myös purkaa sillä pahaa oloaan.

Novellissa väkivalta ja väkivaltaiset ammatit nousevat korkeaan arvoon. Luokan opettaja oli vaihtunut heti alussa. Nykyinen opettaja Mihály Szladek on raakalainen ja arvostaa sotilaallisia arvoja eikä siksi piekse kertojaa eikä Emmaa. Muut oppilaat saavat pelätä saavansa raa'an fyysisen rangaistuksen, jos vaikka hieman kuiskuttelevat tunnilla.

Kertoja on minäkertoja, joka kuvaa tapahtumia ja omia tuntemuksiaan. Hän on ihastunut kauniiseen pikku Emmaan, joka on vuotta nuorempi ekaluokkalainen. Emma ja kertojan sisar Irma ovat samalla luokalla ja aluksi ystäviä. Myöhemmin Irma kuitenkin estää hallitsevasti kertojan ja Emman kaveruuden. Emma käy kertojan, siis Irmankin, perheessä kylässä melko usein. Irma alkaa jostain syystä vihata Emmaa. Kertoja vaihtaa koulua eikä enää näe Emmaa niin usein.

## Emman hirttäjäiset

Kaverukset ovat kuulleet, että joku murhamies hirtettiin. Tästä pojille tulee mieleen, että hekin voisivat leikkiä hirttämistä. Aluksi oppilaat hirttävät pieniä elukoita ullakolla mutta lopulta hirttoköyteen joutuu pikku Emma. Gábor on hirttäjäisten johtaja ja toimii pyövelinä. Hän vihaa Emmaa. Hirttäjäisten toinen johtava henkilö Irma kysyy Emmalta, onko hän nähnyt teloitusta. Kun Emma vastaa, ettei ole, Irma ehdottaa että hirtetään Emma. Gábor on heti mukana ajatuksessa. Emma vastustelee, mutta Irma nostaa hänet hirttoköyteen. Irma ei yksin jaksa, joten kertoja auttaa. Hirttäjäisissä Emman maallinen vaellus päättyy. Lapset pakenevat paikalta. Siivooja menee ullakolle ja löytää Emman ruumiin. Emman isä kutsutaan paikalle ja sisäkertomus päättyy.

## Novellin henkilöitä

*Pikku Emma – ensimmäisen luokan oppilas. Kaunis tyttö, jonka mukaan novelli on nimetty.
*(minä)kertoja – ihastunut pikku Emmaan
*Irma – kertojan sisar
*Gábór – kertojan veli
*Zöldi – 4–5 vuotta vanhempi kuin luokan muut oppilaat.
*Mihály Szladek – opettaja, joka kurittaa oppilaitaan fyysisesti.

## Julkaistu

* Hannu Launonen (suom.). Miljoona kilometriä Budapestiin : valikoima unkarilaisia novelleja 1909–1986. WSOY 1987.  (sid.).